|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 5. разред основне школе** | | ИЗДАВАЧ: **Дата Статус** |
| НАСТАВНИК: | | |
| ЧАС БРОЈ: **26** ОДЕЉЕЊЕ: ДАТУМ: | | |
| Наставна тема | Антички Рим | |
| Наставна јединица | Постанак и најстарија историја Рима | |
| Тип часа | Oбрада | |
| Циљ часа | * Упознавање са хронологијом и простором античког Рима * Упознавање са легендом о настанку Рима * Разумевање античког друштва * Разумевање и усвајање основних појмова везаних за антички Рим | |
| Очекивани исходи | Ученици ће бити у стању да:   * покажу на историјској карти где је настао антички Рим и у којим се правцима римска држава ширила; * објасне појам републике и наведу основне разлике између античке римске републике и царства; * разликују узроке од последица најзначајнијих догађаја у историји античког Рима; * правилно распореде историјске појаве, догађаје и личности из античког Рима на ленти времена. | |
| Облици рада | Фронтални, индивидуални, рад у пару | |
| Наставне методе | Монолошко-дијалошка метода, метода рада на тексту | |
| Наставна средства | Уџбеник, табла, Историјски атлас ИК Дата Статус, наставни лист | |
| Међупредметне компетенције | Компетенција за учење, рад са подацима и информацијама, решавање проблема, комуникација, сарадња. | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник саопштава резултате теста који је рађен на претходном часу.  **Главни део (37 минута):**    Наставник на табли пише наслов **Антички Рим** и позова ученике да у паровима продискутују и запишу на шта их све наслов асоцира. Ученици за дискусију имају највише један минут, а затим наглас изговарају своје асоцијације, један по један. Наставник их записујте разбацано у једном делу табле и скреће им пажњу да није дозвољено поновити нешто што је неко већ рекао.  Могуће асоцијације: *арена (Колосеум), борбе гладијатора, месеци у години јун, јул, август, имена планета Јупитер, Марс, Венера, Сингидунум*  Наставник их подстиче да повежу своје асоцијације са данашњицом и да објасне због чега су се баш тога сетили.  Наставник упућује ученике на карту 5.1 у уџбенику на страни 102. (или у Историјском атласу страна 30. карта Ширење Рима до 240. г. пре. н. е.), показује им Апенинско полуострво и објашњава како је добило име *(по Апенинским планинама).* Затим им објашњава да су то полуострво од давнина насељавала разна племена и тражи да му ученици са карте прочитају и наведу која су то племена, од крајњег севера, ка југу. Скреће им пажњу да су имена тих племена написана црвеним словима.  Решење: *Келти (Гали), Етрурци, Сабињани, Латини, Самнити*  Наставник позива ученике да пронађу Велику Грчку на крајњем југу и суседном острву Сицилији и објашњава им да је то било заједничко име за низ грчких полиса.  Наставник упућује ученике на карту 5.1 у уџбенику на страни 102. и даје им задатак да пронађу реку Тибар и град који се налази на његовим обалама *(Рим)*, а затим поставља питање да ли знају легенду о Ромулу и Рему. Наставник прича ученицима легенду о Ромулу и Рему. У циљу лакшег праћења ученицима дели сажетак легенде Легенда о Ромулу и Рему (Прилог 15 из Методичког приручника за наставника, приложен испод) који касније могу да залепе у свеску.  Наставник објашњава ученицима зашто се најранији период римске историје назива добом краљева*,* колико је краљева било и ко је био први.  Затим на табли пише **Етрурци**и објашњава да су они били највећи супарници Римљана и да су, поред Грка, извршили највећи културни утицај на њих и да је етрурска цивилизација доживела свој врхунац у 6. в. п. н. е.  Наставник испод наслова пише реченице:  1. Нису имали јединствену државу, већ савез од \_\_\_\_\_\_\_\_\_\_\_\_\_\_\_\_\_\_.  2. На челу сваког града налазили су се \_\_\_\_\_\_\_\_\_\_\_\_\_\_\_\_\_\_\_ и аристократија.  3. Освојили су Рим крајем \_\_\_\_\_\_\_\_\_\_\_\_\_\_\_\_\_\_\_.  4. Рим је био под влашћу њихових краљева \_\_\_\_\_\_\_\_\_\_\_\_\_\_\_\_\_\_\_.  Испод реченица наставник пише групе речи којима ученици треба да допуне наведене реченице:  један век краљ 12 градова 7. в. п. н. е  Наставник позива ученике да ураде задатак у пару, за решавање имају један минут. Наставник проверава фронтално.  Решења:  *1. 6. в. п. н. е.*  *2. 12 градова*  *3. краљ*  *4. један век*  Наставник упознаје ученике са хронологијом развоја Рима као града*,* о доприносу Етрураца у развоју осталих народа Апенинског полуострва*,* као и о томе да се сматра да су тога, гладијаторске игре и нека божанства посредством Етрураца доспели у Рим.Информише ученике о успону Рима у 3. в. п. н. е; слабљењу Етрурског утицаја и културе, и ширењу латинског језика. Наставник истиче да је последњи краљ Рима био Тарквиније Охоли, ко га је збациои када*.*  Наставник упознаје ученике да је после збацивања монархије Рим постао република и да је у периоду од 509. г. п. н. е. до 27. г. п. н. е. постао водећа сила, проширивши своју власт ван граница Апенинског полуострва. Наставник објашњава ученицима какво државно уређење подразумева република *(на власт се долази путем избора)*.  Наставник на табли црта табелу **Државно уређење старог Рима** коју ученици прецртавају у своје свеске:   |  |  |  |  | | --- | --- | --- | --- | | **Државно уређење старог Рима** | | | | | Два конзула | из редoва сенатора | годину дана | У миру управљали државом, у рату војском. | | Сенат | из редова аристократије | доживотно | Саветовао конзуле, одлучивао о државним пословима, у кризним ситуацијама прогалашавали диктаторе. | | Народна скупштина | сви пунолетни грађани Рима | / | Бирала конзуле, и државне чиновнике, доносила законе,  објављивала ратове и склапала мир. | | диктатори | предлагали су их конзули | 6 месеци | Успостављали ред у Риму за време кризе |   Наставник поставља следећа питања, на која ученици дају одговоре (усмено):   * Ко је у римској држави заузимао највише место и из чијих редова су се бирали? *(два конзула)* * Колико често су бирани? *(на годину дана)* * Која је била њихова улога у држави? *(У миру су управљали државом, а у рату војском.)* * Ко је саветовао конзуле, одлучивао о државним пословима, у кризним ситуацијама именовао диктаторе? *(сенат)* * Из чијих редова се бирао? *(из редова аристократије)* * Колико дуго су чланови сената остајали у њему? *(доживотно)* * Коју улогу је имала народна скупштина? *(бирала је конзуле, и државне чиновнике, доносила законе, објављивала ратове и склапала мир)* * Ко је чинио скупштину? *(сви пунолетни грађани Рима)* * Колико често су се проглашавали дикатаори? *(на 6 месеци)* * Која је била њихова улога у Риму? *(успостављали су ред)*   Уколико ученици покажу интересовање наставник им описује изглед сенатора.  Наставник на табли црта пирамиду и пише друштвене слојеве поред:  1  2  3    1) **Патрицији**: аристократија / слободни / учествовали у власти  2) **Плебејци**: народ (трговци, занатлије, сељаци…) / слободни /  нису учествовали у власти    3) **Робови**: неслободни / без икаквих права  Наставник позива ученике да на основу пирамиде и података који су написани одговоре на следећа питања (усмено):   * Колико је слојева имало римско друштво? *(три)* * На које слојеве се делило? *(на патриције, плебејце и робове)* * Који друштвени слој је био најмањи, а који највећи? *(најмањи слој су били патрицији, а највећи робови)* * Ко је чинио патриције? *(аристократија)* * Ко је чинио плебејце? *(народ – трговци, занатлије, сељаци итд.)* * Који слојеви су били слободни? *(патрицији и плебејци)* * Који слој није био слободан? *(робови)* * Из којих редова се бирала власт? *(из редова патриција)* * Који слој није имамо никаква права? *(робови)*   Наставник објашњава положај плебејаца у римском друштву, а као значајан резултат њихове борбе наводи увођење дужности народних трибуна*,* доношење Закона 12 таблицаи наглашава да ови закони представљају темељ развоја римског права. Наставник истиче да су плебејци успели себи да обезбеде право учешћа у раду сената и право да буду бирани за конзула.  **Завршни део (3 минута):**  Наставник ученицима за домаћи задатак даје да у своје историјске речнике унесу нове појмове и њихова објашњења.  Наставник упућује ученике да погледају видео записе 5.1.1; 5.1.2; 5.1.3. преко којих могу да понове научено, на електронском додатку у поглављу Античка Рим. | | |
| **ЗАПАЖАЊА О ЧАСУ** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

**Прилог.**

**Легенда о Ромулу и Рему**

Према легенди, антички Рим су основали близанци **Ромул и Рем, 753. г. п. н. е**. Били су **потомци тројанског јунака Енеја**.

1. Енеј је избегао из Троје и настанио се у Лацијум, где је касније настао Рим.

2. Енејевог потомка, Нумитора, с власти је збацио његов брат Амулије.

3. Амулије је хтео да се реши Нумиторових потомака па је убио његовог сина, а ћерку Реу је послао у храм како би постала весталка.

4. Реа је затруднела са богом Марсом и родила близанце, Ромула и Рема.

5. Сазнавши то, Амулије је наредио да се они баце у Тибар.

6. Река их је избацила на обалу где их је нашла вучица која их је дојила и тако спасила од глади.

7. Касније је Ромула и Рема удомио пастир.

8. Када су одрасли и сазнали праву истину, осветили су се Амулију и основали град Рим (назван по старијем брату Ромулу).

✄

**Легенда о Ромулу и Рему**

Према легенди, антички Рим су основали близанци **Ромул и Рем, 753. г. п. н. е**. Били су **потомци тројанског јунака Енеја**.

1. Енеј је избегао из Троје и настанио се у Лацијум, где је касније настао Рим.

2. Енејевог потомка, Нумитора, с власти је збацио његов брат Амулије.

3. Амулије је хтео да се реши Нумиторових потомака па је убио његовог сина, а ћерку Реу је послао у храм како би постала весталка.

4. Реа је затруднела са богом Марсом и родила близанце, Ромула и Рема.

5. Сазнавши то, Амулије је наредио да се они баце у Тибар.

6. Река их је избацила на обалу где их је нашла вучица која их је дојила и тако спасила од глади.

7. Касније је Ромула и Рема удомио пастир.

8. Када су одрасли и сазнали праву истину, осветили су се Амулију и основали град Рим (назван по старијем брату Ромулу).

✄

**Легенда о Ромулу и Рему**

Према легенди, антички Рим су основали близанци **Ромул и Рем, 753. г. п. н. е**. Били су **потомци тројанског јунака Енеја**.

1. Енеј је избегао из Троје и настанио се у Лацијум, где је касније настао Рим.

2. Енејевог потомка, Нумитора, с власти је збацио његов брат Амулије.

3. Амулије је хтео да се реши Нумиторових потомака па је убио његовог сина, а ћерку Реу је послао у храм како би постала весталка.

4. Реа је затруднела са богом Марсом и родила близанце, Ромула и Рема.

5. Сазнавши то, Амулије је наредио да се они баце у Тибар.

6. Река их је избацила на обалу где их је нашла вучица која их је дојила и тако спасила од глади.

7. Касније је Ромула и Рема удомио пастир.

8. Када су одрасли и сазнали праву истину, осветили су се Амулију и основали град Рим (назван по старијем брату Ромулу).