|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 5. разред основне школе** | | ИЗДАВАЧ: **Дата Статус** |
| НАСТАВНИК: | | |
| ЧАС БРОЈ: **29** ОДЕЉЕЊЕ: ДАТУМ: | | |
| Наставна тема | Антички Рим | |
| Наставна јединица | Рим у доба царства | |
| Тип часа | Oбрада | |
| Циљ часа | * Упознавање са хронологијом успона и простором Рима у доба царства * Уочавање узрочно-последичних веза јачања и опадања моћи античког Рима * Разумевање и усвајање основних појмова везаних за антички Рим * Стицање знања о важним историјским личностима античког Рима * Стицање знања о траговима античког Рима на Балкану и на територији Србије | |
| Очекивани исходи | Ученици ће бити у стању да:   * разликују узроке од последица најзначајнијих догађаја у историји старог Рима; * објасне појам републике и наведу основне разлике између античке римске републике и царства; * разликују узроке од последица најзначајнијих догађаја у историји античког Рима; * покажу на карти најзначајније римске локалитете на простору Србије; * правилно распореде историјске појаве, догађаје и личности из античког Рима на ленти времена. | |
| Облици рада | Фронтални, индивидуални, рад у пару | |
| Наставне методе | Монолошко-дијалошка метода, метода рада на тексту | |
| Наставна средства | Уџбеник, табла | |
| Међупредметне компетенције | Компетенција за учење, рад са подацима и информацијама, решавање проблема, комуникација, сарадња. | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник са ученицима проверава задатке из уџбеника страна 113. које су имали да ураде за домаћи рад.  Ученици се на добровољном принципу јављају да прочитају одговоре.  **Главни део (37 минута):**  Наставник поставља питања која се налазе испод наслова текста у уџбенику на страни 114. Наставник објашњава које су две личности постале најважније у Риму после убиства Цезара*,* зашто су се сукобилеи шта је означило крај грађанских ратова у Риму  Наставник објашњава ученицима зашто је **Октавијан** одлучио да задржи Народну скупштини и Сенат, које су биле његове државне функције, шта му је Сенат доделио, када је постао први и неприкосновени човек државеи до када је владао.  Наставник објашњава ученицима значење појма *принцепс* и наглашава да је први период римског царства назван *принципат* по тој Октавијановој титули, такође објашњава им и значење речи *август.* Истиче да је Октавијан, окончавањем грађанских ратова, донео Риму унутрашњи мир.  Остале његове заслуге ученици проналазе сами, у пару, у последњем пасусу текста у уџбенику на страни 115. Наставник ученицима поставља питања, при чему не прелази на следеће док ученици не пронађу и саопште одговор на питање које сте поставили.  **Питања**:   * Шта је Гај Октавијан Август приређивао за народ и у складу са којом изреком? (*Приређивао је народу игре и забаве под изреком „хлеба и игара“.*) Код овог питања наставник објашњава значење изреке „хлеба и игара“ * Октавијан се истакао и као градитељ. Шта је градио? (*Градио је храмове, мостове и путеве*) * Шта показује да је његова спољна политика, нарочито у првом делу његове владавине, одликовала се великим походима? (*Покорио је илирска племена на Балкану, довршио је освајање Пиринејског полуострва и често је упадао на германску територију*.) * Која провинција је успостављена у његово време? (*Германија*)   Наставник упознаје ученике са владавином цара Трајана *(98 – 117 г. н. е.)* и наглашава да је он био један од највећих владара из времена принципата.  Упућује ученике на пасус о цару Трајану у уџбенику на страни 116 и објашњава им да ће током обраде овог дела наставне јединице постављати питања и од њих тражити да у пару пронађу одговоре на њих у том пасусу.  **Наставник поставља питања**:   * Цар Трајан је успео да савлада племена Дачана који су често пљачкали територију Царства. Где су она живела? *(на територији данашње Румуније)* * У ту сврху он је нешто урадио. Шта? *(изградио је мост преко Дунава и пут кроз Ђердапску клисуру)* * На простору где су живели Дачани основана је једна провинција. Која? *(Дакија)* * У време владавине цара Трајана, границе Римског царства достигле су свој највећи обим. Освојио је Месопотамију.Где су биле његове границе на западу, а где на истоку? *(на западу Британија и Атлански океан, на истоку Месопотамија)*   Наставник упознаје ученике са разлозима због којих је је у 3. в. пре н. е. Римско царство запало у велику кризу. Позива ученике да у првој реченици другог пасуса у тексту у уџбенику на страни 117, пронађу име цара који је допринео опоравку царства *(Диоклецијан)* и од када до када је владао *(284 – 305. г. н. е.)*.  Наставник описује његове реформе и упућује ученике на објашњење значења појма „едикт“ у уџбенику, на страни 117 и проверава да ли га разумеју.  Затим позива ученике да у трећем реду одоздо у истом пасусу пронађу коју титулу је Диоклецијан себи доделио када је ступио на власт *(доминус).* Наставник наводи пун назив Диоклецијанове титуле *(dominus et deus)*, објашњава њено значење*,* као и разлог зашто је себи доделио ту титулу.  Наставник упознаје ученике са догађајима који су наступили у Римском царству непосредно после смрти цара Диоклецијана, а затим наводи заслуге Константина Великог као владара*.*  Наставник истиче одлуке Константина које су имале далекосежне последице на векове после њега и упознаје ученике са тим да је Константин Велики рођен у Наису, данашњем Нишу.  Наставник наводи који су народи живели на тлу Србије у античко добаи наглашава да је сваки од њих остављао неки траг, а затим објашњава последице доласка Римљана на Балкан. Наставник истиче су остаци римских градова најупечатљивији трагови њиховог присуства на овим просторима.  Наставник упућује ученике на трећи пасус у уџбенику на страни 118. и позива их да му издиктирају речи које су штампане масним словима. Наставник их пише на табли на следећим редом:   1. Сингидунум - 2. Наисус - 3. Виминацијум - 4. Сирмијум - 5. Гамзиград -  * Феликс Ромулијана -   Наставник појашњава да све речи, осим Феликс Ромулијане, означавају имена римских градова на тлу Србије. За сваки римски град наставник наводи име данашњег града или код ког данашњег града се налазио, и његово име записује поред. Уколико неко од ученика зна име данашњег града, наставник му дозвољава да га каже. Наставник објашњава значај Виминацијума и Феликс Ромулијане.  **Решења**:  *1) Београд; 2) Ниш; 3) код Костоца; 4) Сремска Митровица; 5) код Зајечара; ●) палата цара Галерија у Гамзиграду*  Наставник упознаје ученике са развојем привреде и изградњом путева, а посебно истиче пут (Via Militaris) и објашњава његов значај*.*  **Завршни део (3 минута):**  Ученици треба да одговоре на питања (Провери своје знање) у уџбенику на страни 120.  Наставник упућује ученике да погледају видео записе 5.3. и 5.3.3. преко којих могу да понове научено, на електронском додатку у поглављу Античка Рим. | | |
| **ЗАПАЖАЊА О ЧАСУ** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |