|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 5. разред основне школе** | | ИЗДАВАЧ: **Дата Статус** |
| НАСТАВНИК: | | |
| ЧАС БРОЈ: **17** ОДЕЉЕЊЕ: ДАТУМ: | | |
| Наставна тема | Античка Грчка | |
| Наставна јединица | Најстарије цивилизације на тлу античке Грчке | |
| Тип часа | Oбрада | |
| Циљ часа | * Упознавање са појмом и географским положајем Грчке. * Упознавање са историјским развојем Критско-микенске цивилизације. * Развијање вештине анализе историјских извора на примерима митова и епова. * Разумевање узрочно-последичних веза грчке колонизације. | |
| Очекивани исходи | Ученици ће бити у стању да:   * користе основне историјске појмове везане за историју старе Грчке; * опишу географски положај старе Грчке и особености њених природних услова; * покажу најзначајније цивилизације античке Грчке на историјској карти; * разликују легенде и митове од историјских чињеница; * правилно сместе догађај, личност или појаву из историје античке Грчке на ленту времена. | |
| Облици рада | Фронтални, индивидуални, рад у пару | |
| Наставне методе | Монолошко-дијалошка метода, метода рада на тексту, проблем метода (решавање задатака) | |
| Наставна средства | Уџбеник, табла, наставни лист | |
| Међупредметне компетенције | Компетенција за учење, рад са подацима и информацијама, решавање проблема, комуникација, сарадња. | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (7 минута):**  Наставник саопштава резултате теста који је рађен на предходном часу.  Наставник на табли пише наслов *АНТИЧКА ГРЧКА* ипроверава да ли ученици знају значење речи *антика/антички.* Уколико не, упућује их на кључне речи на **страни 15** у уџбенику или на њихов мали историјски речник.  Наставник позива ученике да у паровима продискутују и запишу на шта их све наслов *АНТИЧКА ГРЧКА* асоцира. Након што заврше, наглас изговарају своје асоцијације, један по један. Наставник их записује разбацано у једном делу табле, скреће им пажњу да није дозвољено да понове нешто што је неко већ рекао.  Могуће асоцијације*: Олимпијске игре, приче о херојима и боговима, митови, философија, математика и сл.*  Наставник кроз дискусију подстиче ученике да повежу своје асоцијације са данашњицом и да објасне због чега су се баш тога сетили, односно зашто је њима то важно.  **Главни део (35 минута):**  Наставник позива једног ученика да наглас прочита прву реченицу испод наслова *Појам и географски положај античке Грчке* у уџбенику (страна 60) и поставља питање осталим ученицима да објасне како разумеју то да се *античка Грчка сматра* ***колевком*** *европске цивилизације,* односношта реч *колевка* овде значи.  Наставник дели ученицима наставни лист са задацима **Појам и геогрфски положај античке Грчке** (Прилог број 7 у Методичком приручнику за наставника, приложен испод), упућује их на карту 4.1 на страни 63 и тражи да ураде први задатак, у пару. Наставник проверава фронтално.  Одговори*: 1) северу; 2) југу; 3) Егејском*  Ученици затим раде други задатак на истом наставном листу, такође раде у пару. Наставник заједно са ученицима пролази кроз дати пример како би био сигуран да ли разумеју налог. Наставник проверава фронтално. Наставник инсистира да се одговара пуном реченицом. Код четвртог питања наставник даје објашњење зашто су стари Грци себе називали Хеленима.  Одговори*: 2 – а. 3 – г. 4 – в. 5 – д.*    Наставник упућује ученике на слику рељефа Грчке у уџбенику на страни 60. и поставља питања кроз која ученици треба да закључе да је она претежно планинска земља, са великим бројем острва и полуострва. Наставник од ученика захтева да му наведу шта би могле да буду предности *(тежак плен за освајање)*, а шта недостаци *(никада нису створили заједничку државу)* таквих природних услова, односно таквог географског положаја.  Наставник истиче чињеницу да су стари Грци, упркос томе што су били раздвојени, и што је свака државица имала сопствено државно и друштвено уређење и војску, говорили истим језиком, веровали у исте богове, имали исте обреде и одржавали свест о припадности истом народу.  Наставник дели ученике у два велика тима. Први тим добија задатке везане за Критску културу (Прилог број 8 (први тим) у Методичком приручнику за наставника, приложен испод), други тим добија задатке везане за Микенску културу (Прилог број 8 (други тим) у Методичком приручнику за наставника, приложен испод). Први тим решава први задатак, а други тим други задатак. Сваки ученик мора да има по један примерак са задацима за себе који ће касније залепити у свеску као запис са часа.  Кораци:  1. Ученици (у оквиру својих тимова) најпре решавају задатак у пару. Пошто заврше, упоређују оно што су урадили са другим паровима и усаглашавају одговоре.  2. Први тим чита решења (сваку реченицу други ученик), а други тим довршава реченице из првог задатка.  3. Други тим чита решења (такође сваку реченицу други ученик), а први тим допуњава празнине у реченицама из задатка два.  Након завршетка рада тимова наставник упућује ученике на слику Лавље капије на страни 65 у уџбенику и објашњава им због чега су се бедеми око градова у Микени звали „киклопске зидине“, односно када је и зашто ишчезла микенска култура.  Наставник позива ученике да изнесу своје мишљење зашто се период између 12. и 8. века пре н.е. зове мрачно доба. Наставник записује на табли све њихове претпоставке без обзира на то да ли су тачне или нетачне. Наставник поставља питање ученицима да ли су чули за *Илијаду* и *Одисеју,* за Хомера и објашњава им зашто се ово доба зове и хомерско доба. Наставник се враћа на претпоставке које су изнели ученици и укратко им објашњава шта се све догодило током овог периода.  Наставник ученицима дели наставни лист **Грчка колонизација Средоземља у архајском периоду** (Прилог број 9 у Методичком приручнику за наставника, приложен испод) и упућује их да прочитају текст у уџбенику на страни 66. и одговоре на питања у пару. Наставник наглашава да је важно да прво прочитају питања па тек онда текст, и да је пожељно да одговоре дају пуном реченицом. Проверу ради фронтално.  Очекивани одговори:  *1. Архајско доба је трајало од 8. до 6. века пре н. е.*  *2. Крајем 8. века пре н. е. копнени део Грчке је постао пренасељен што је узроковало мањак обрадиве земље.*  *3. Поред Мале Азије, хеленска насеља су настала су у јужној Италији и на Сицилији.*  *4. Ове области добиле су назив Велика Грчка.*  *5. Грци су упознавали културу староседелаца и усвајали њихова достигнућа.*  *6. Од Феничана су преузели гласовно писмо.*  *\*7. Грци су непознате народе са којима су ступали у додир називали варварима.*  \*Код овог одговора, наставник упућује ученике да прочитају значење појма *варвари,* на странин 67; и да је објасне својим речима. Наставник упућује ученике на бокс *За радознале* где могу да сазнају одакле потиче назив *варвари* и шта овај појам данас означава.  Наставник скреће пажњу ученицима на кључне речи, заједно са њима их чита и подстиче да покушају својим речима да их објасне. Објашњења непознатих речи и појмова ученици записују у свој мали историјски речник.  **Завршни део (3 минута):**  Наставник упућује ученике да погледају видео записе 4.1.1; 4.1.2; 4.1.3; 4.1.4; 4.1.5. на електронском додатку у поглављу Античка Грчка.  За домаћи задатак задаје ученицима:   * да одговоре на питања из задатка ПРОВЕРИ СВОЈЕ ЗНАЊЕ у уџбенику на страни 68. * да израде улазне карте за наредни час на којима ће написати једно или два питања која су им остала нејасна. Уколико им је све јасно, ученици треба да напишу две ствари које су иим биле најзанимљивије. На картама се не пишу имена. | | |
| **ЗАПАЖАЊА О ЧАСУ** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

**Наставни лист Појам и географски положај античке Грчке**

**1. Гледај у карту 4.1 на страни 63 у уџбенику. Заокружи један од два понуђена одговора у реченицама испод. Први је урађен испрекиданом линијом као пример. Подебљај га пре него што почнеш да заокружујеш остале одговоре.**

1. Стара или античка Грчка налазила се на *јужном / северном* делу Балкана.

2. Заузимала је простор од Епира и Тесалије на *југу / северу* до острва Крит на *југу / северу.*

3. Њен неодвојиви део била су многобројна острва у *Средоземном / Егејском* мору, као и насеобине на обалама Мале Азије и јужне Италије.

**2. Повежи питања (1 – 5) са одговорима (а – д) Прво питање је урађено као пример.**

*1. Када су прва грчка племена почела да се досељавају на југ Балкана? \_\_б.*

2. Која су то племена била?

3. Кога су покорили?

4. Како су стари Грци себе називали?

5. Како су стари Грци називали своју државу?

а. Ахајци, Јонци и Еолци

*~~б.~~ Крајем 3. миленијума пре н.е*

в. Хеленима

г. Староседоце, Пелазге

д. Хелада

---------------------------------------------------------------------------------------------------------------------------

**1. Гледај у карту 4.1 на страни 63 у уџбенику. Заокружи један од два понуђена одговора у реченицама испод. Први је урађен испрекиданом линијом као пример. Подебљај га пре него што почнеш да заокружујеш остале одговоре.**

1. Стара или античка Грчка налазила се на *јужном / северном* делу Балкана.

2. Заузимала је простор од Епира и Тесалије на *југу / северу* до острва Крит на *југу / северу.*

3. Њен неодвојиви део била су многобројна острва у *Средоземном / Егејском* мору, као и насеобине на обалама Мале Азије и јужне Италије.

**2. Повежи питања (1 – 5) са одговорима (а – д) Прво питање је урађено као пример.**

*1. Када су прва грчка племена почела да се досељавају на југ Балкана? \_\_б.*

2. Која су то племена била?

3. Кога су покорили?

4. Како су стари Грци себе називали?

5. Како су стари Грци називали своју државу?

а. Ахајци, Јонци и Еолци

*~~б.~~ Крајем 3. миленијума пре н.е*

в. Хеленима

г. Староседоце, Пелазге

д. Хелада

**Наставни лист Први тим**

**1. Критска култура – прва европска (негрчка цивилизација)**

**У боксу су ти дати низови израза и речи којима би требало да довршиш реченице испод. Изрази и речи дати су оним редом којим треба да их употребиш. Прва је урађена као пример. Ради лакшег сналажења, слободно прецртај оне које си искористио/ла.**

|  |
| --- |
| *~~острво Крит, крајем 3. и током 2. миленијума пре н. е.~~* **–** митски краљ Минос (Миној) **–** морепловство, бродоградња, трговина – вазе и посуде од печене глине – бронза **-** грожђе и маслине – водовод и канализација **–** критско хијероглифско – линеар А – мит о Минотауру – Микењани |

1. Критска или минојска цивилизација се развијала на *острву Крит, крајем 3. и током 2. миленијума пре н. е.*

2. Археолози су је назвали минојска по \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Крићани су се бавили \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4. Најтраженији производи критских занатлија биле су \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

5. Предмете за борбу и свакодневну употребу правили су од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

6. Становништво је узгајало\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

7. Средиште друштвеног живота биле су велелепне палате које су имале \_\_\_\_\_\_\_\_\_\_\_\_\_\_\_\_\_\_\_\_.

8. Служили су се писмом и до сада су откривена два: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ и такозвано \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Ни једно није дешифровано.

9. Најпознатија прича која говори о Минојцима је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

10. Крај ове цивилизације уследио је у 15. веку пре н. е. када су их покорили \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**2. Микенска култура – прва грчка цивилизација**

**У боксу су дати низови израза и речи којима би требало да допуниш празнине у реченицама испод. Изрази и речи дати су оним редом којим треба да их употребиш. Прва је урађена као пример. Ради лакшег сналажења, слободно прецртај оне које си искористио/ла.**

|  |
| --- |
| *~~2. миленијум пре н. е.~~ –* Микена – Пелопонез – 16. до 11. – Егејско – Тројански – бродоградња –– Линеар Б – ратни – грнчарија– накит – градитељи |

Прва грчка цивилизација изградила се на копненом делу Хеладе у *(1) 2. миленијуму пре н. е.* Од низа краљевина које су тада основане, најзначајнија била је (2) \_\_\_\_\_\_\_\_\_\_\_\_\_\_\_\_\_\_\_\_\_ на полуострву (3)\_\_\_\_\_\_\_\_\_\_\_\_\_\_\_\_\_\_\_\_\_.

Микенска култура развијала се у периоду од (4) \_\_\_\_\_\_\_\_\_\_\_\_\_\_\_\_\_\_\_\_\_ века пре н. е. Микењани су желели да прошире власт на (5) \_\_\_\_\_\_\_\_\_\_\_\_\_\_\_\_\_\_\_\_\_ море о чему сведочи (6) \_\_\_\_\_\_\_\_\_\_\_\_\_\_\_\_\_\_\_\_\_ рат.

Микењани су се бавили трговином, поморском (7) \_\_\_\_\_\_\_\_\_\_\_\_\_\_\_\_\_\_\_\_\_, земљорадњом и сточарством. Средином 15. века почели су да користе прво грчко писмо које се звало (8) \_\_\_\_\_\_\_\_\_\_\_\_\_\_\_\_\_\_\_\_\_.

Ликовна уметност Микењана имала је (9) \_\_\_\_\_\_\_\_\_\_\_\_\_\_\_\_\_\_\_\_\_ мотиве и мотиве из лова. Њихове занатлије биле су веште у изради (10) \_\_\_\_\_\_\_\_\_\_\_\_\_\_\_\_\_\_\_\_\_, оруђа од бронзе и златног (11) \_\_\_\_\_\_\_\_\_\_\_\_\_\_\_\_\_\_\_\_\_. Били су и вешти (12) \_\_\_\_\_\_\_\_\_\_\_\_\_\_\_\_\_\_\_\_\_ .

**Наставни лист Други тим**

**1. Критска култура – прва европска (негрчка) цивилизација**

**Пажљиво слушај друга/другарицу и допуни реченице речима које чујеш. Прва ти је урађена као пример.**

1. Критска или минојска цивилизацијасе развијала на *острву Крит, крајем 3. и током 2. миленијума пре н. е.*

2. Археолози су је назвали минојска по \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Крићани су се бавили \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4. Најтраженији производи критских занатлија биле су \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

5. Предмете за борбу и свакодневну употребу правили су од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

6. Становништво је узгајало\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

7. Средиште друштвеног живота биле су велелепне палате које су имале\_\_\_\_\_\_\_\_\_\_\_\_\_\_\_\_\_\_\_\_.

8. Служили су се писмом и до сада су откривена два: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ и такозвано \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Ни једно није дешифровано.

9. Најпознатија прича која говори о Минојцима је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

10. Крај ове цивилизације уследио је у 15. веку пре н. е. када су их покорили \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**2. Микенска култура – прва грчка цивилизација**

**У боксу су дати низови израза и речи којима би требало да допуниш празнине у реченицама испод. Изрази и речи дати су оним редом којим треба да их употребиш. Прва је урађена као пример. Ради лакшег сналажења, слободно прецртај оне које си искористио/ла.**

|  |
| --- |
| *~~2. миленијум пре н. е.~~ –* Микена – Пелопонез – 16. до 11. – Егејско – Тројански – бродоградња –– Линеар Б – ратни – грнчарија– накит – градитељи |

Прва грчка цивилизација изградила се на копненом делу Хеладе у *(1) 2. миленијуму пре н. е.* Од низа краљевина које су тада основане, најзначајнија била је (2) \_\_\_\_\_\_\_\_\_\_\_\_\_\_\_\_\_\_\_\_\_ на полуострву (3)\_\_\_\_\_\_\_\_\_\_\_\_\_\_\_\_\_\_\_\_\_.

Микенска култура развијала се у периоду од (4) \_\_\_\_\_\_\_\_\_\_\_\_\_\_\_\_\_\_\_\_\_ века пре н. е. Микењани су желели да прошире власт на (5) \_\_\_\_\_\_\_\_\_\_\_\_\_\_\_\_\_\_\_\_\_ море о чему сведочи (6) \_\_\_\_\_\_\_\_\_\_\_\_\_\_\_\_\_\_\_\_\_ рат.

Микењани су се бавили трговином, поморском (7) \_\_\_\_\_\_\_\_\_\_\_\_\_\_\_\_\_\_\_\_\_, земљорадњом и сточарством. Средином 15. века почели су да користе прво грчко писмо које се звало (8) \_\_\_\_\_\_\_\_\_\_\_\_\_\_\_\_\_\_\_\_\_.

Ликовна уметност Микењана имала је (9) \_\_\_\_\_\_\_\_\_\_\_\_\_\_\_\_\_\_\_\_\_ мотиве и мотиве из лова. Њихове занатлије биле су веште у изради (10) \_\_\_\_\_\_\_\_\_\_\_\_\_\_\_\_\_\_\_\_\_, оруђа од бронзе и златног (11) \_\_\_\_\_\_\_\_\_\_\_\_\_\_\_\_\_\_\_\_\_. Били су и вешти (12) \_\_\_\_\_\_\_\_\_\_\_\_\_\_\_\_\_\_\_\_\_ .

**Наставни лист – Грчка колонизација Средоземља у архајском периоду**

Пажљиво прочитај питања испод. Прочитај затим текст испод наслова*Грчка колонизација Средоземља у архајском периоду* на страни 66 у уџбенику и на црти испод напиши одговоре.

1. Од када до када је трајало Архајско доба?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2. Зашто су крајем 8. века пре н. е. почеле да се стварају колоније широм Средоземља?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Поред Мале Азије коју су Грци населили још у периоду од 12. до 10. века пре н. е. где су још настала хеленска насеља?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4. Који назив су добиле ове области?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

5. У каквим су односима били Грци са строседеоцима?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

6. Шта су преузели од Феничана?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

7. Како су Грци називали непознате народе са којима су ступали у додир?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

✄

Пажљиво прочитај питања испод. Прочитај затим текст испод наслова*Грчка колонизација Средоземља у архајском периоду* на страни 66 у уџбенику и на црти испод напиши одговоре.

1. Од када до када је трајало Архајско доба?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2. Зашто су крајем 8. века пре н. е. почеле да се стварају колоније широм Средоземља?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Поред Мале Азије коју су Грци населили још у периоду од 12. до 10. века пре н. е. где су још настала хеленска насеља?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4. Који назив су добиле ове области?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

5. У каквим су односима били Грци са строседеоцима?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

6. Шта су преузели од Феничана?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

7. Како су Грци називали непознате народе са којима су ступали у додир?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.