|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: Историја за 5. разред основне школе | | ИЗДАВАЧ: **Дата Статус** |
| НАСТАВНИК: | | |
| ЧАС БРОЈ: **15** ОДЕЉЕЊЕ: ДАТУМ: | | |
| Наставна тема | СТАРИ ИСТОК | |
| Наставна јединица | Култура и свакодневни живот народа Старог истока | |
| Тип часа | Утврђивање | |
| Циљ часа | * Примена стечених знања о култури и свакодневном животу народа Старог истока | |
| Очекивани исходи | Ученици ће бити у стању да:   * разликују врсте писама цивилизација Старог истока; * препознају основне одлике и значај религије за народе Старог истока; * наведу најзначајнија открића народа Старог истока и процене њихов значај за савременог човека; * опишу свакодневицу човека Старог истока на основу неких познатих детаља из његовог живота. | |
| Облици рада | фронтални, индивидуални, рад у пару | |
| Наставне методе | Монолошко-дијалошка метода | |
| Наставна средства | Уџбеник, табла | |
| Међупредметне компетенције | компетенција за учење, комуникација, рад са подацима и информацијама, сарадња, естетичка компетенција, | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник проверава заједно са ученицима како су израдили инфо картице на тему свакодневног живота у Старом истоку.  **Главни део (35 минута):**  Наставник ученицима дели табелу (у прилогу испод) и даје задатак да је попуне тако што ће уз помоћ уџбеника уписати податке који недостају.  Ученици у паровима попуњавају табелу, а наставник проверу врши фронтално. Ученици попуњену табелу лепе у свеске.  Наставник на табли пише научна и техничка достигнућа народа Старог истока, а ученици говоре народ који је био заслужан за откриће. Код сваког од научног и техничког открића се води дискусија о његовој употреби у савременом добу.  писмо (*Сумерци*)  грнчарски точак (*Сумерци*)  рало (*Египћани*)  математика (*Египћани*)  балсамовање (*Египћани*)  Наставник дели школску таблу на два дела, при врху једног дела пише **Народ**, а при врху другог **Владари**. Наставник ученицима поставља питања, а одговоре пише испод одговарајућег наслова:   * Да ли је обичан народ Старог истока живео у раскошним или једноставним, скромним кућама? * Од чега су биле направљене? (Код овог питања их мало подсетите на материјале од којих се праве куће) * Колико просторија су имале? Колико улаза? * Да ли име је кров био раван, заобљен или кос? * Да ли су имали много или мало деце? * Да ли су владари живели у кућама или палатама? Како су изгледале и колико су просторија имале? * Колико просторија су имале владарске палате? * Да ли су сами себи припремали храну и обављали кућне послове или су имали послугу? * Да ли је њихова главна разонода била лов на крокодиле, лов на лавове или лов на слонове?   Наставник позива једног ученика да дође испред табле и заокружи све тачне одговоре за народ, које он изговара, а затим позива другог ученика да заокружи све тачне одговоре за владаре на исти начин.  Наставник тражи од ученика их да их препишу, тако разврстане и саставе реченице од датих речи и израза. Наставник пише ма табли једну реченицу као пример: *Обичан народ Старог истока живео је у једноставним, скромним кућама.*   |  |  | | --- | --- | | Народ | Владари | | *1. У једноставним, скромним кућама.*  *2. Од опеке, блата и трске.*  *3. Једну просторију и један улаз.*  *4. Раван.* \*Питати их да ли можда знају зашто? *(Спавали су на њима у време врућина.)*  *5. Много деце.* | *6. У палатама, велике и раскошне.*  *7. Више десетина соба.*  *8. Имали су послугу.*  *9. Лов на лавове.* |   Наставник проверу врши фронтално.  **Завршни део (5 минута):**  Наставник упућује ученике да на електронском додатку ураде Тест 3 у поглављу Стари исток. | | |
| **ЗАПАЖАЊА О ЧАСУ** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

**Табела државе Старог истока**

|  |  |  |
| --- | --- | --- |
|  | **Месопотамија** | **Египат** |
| **Простор где се налазе** |  |  |
| **Титула владара** |  |  |
| **Имена владара** |  |  |
| **Писмо** |  |  |
| **Познате грађевине** |  |  |
| **Списи** |  |  |
| **Имена богова** |  |  |