|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 5. разред основне школе** | | ИЗДАВАЧ: **Дата Статус** |
| НАСТАВНИК: | | |
| ЧАС БРОЈ: **32** ОДЕЉЕЊЕ: ДАТУМ: | | |
| Наставна тема | Антички Рим | |
| Наставна јединица | Хришћанство: настанак и ширење нове религије | |
| Тип часа | Oбрада | |
| Циљ часа | * Упознавање са основним одликама хришћанства као религије * Уочавање утицаја античке културе на данашњу културу | |
| Очекивани исходи | Ученици ће бити у стању да:   * објасне како је настанак и успон хришћанства утицао на људску историју; * правилно распореде историјске појаве, догађаје и личности из старог Рима на ленти времена. | |
| Облици рада | Фронтални, индивидуални, рад у пару | |
| Наставне методе | Монолошко-дијалошка метода, метода рада на тексту | |
| Наставна средства | Уџбеник, табла, наставни лист | |
| Међупредметне компетенције | Компетенција за учење, рад са подацима и информацијама, решавање проблема, комуникација, сарадња. | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник са ученицима проверава задатке из уџбеника страна 127. које су имали да ураде за домаћи рад.  Ученици се на добровољном принципу јављају да прочитају одговоре.  **Главни део (37 минута):**  Наставник на табли пише слова *Х Т Ш Ћ Р А Н И С О В*, а затим позива ученике да од понуђених слова*,* кључну реч (ХРИШЋАНСТВО).  Наставник даје ученицима један до два минута да размисле и са својим паром поделе све што знају о Хришћанству.  Наставник у међувремену лепи велики папир на табли (или зиду) на ком је нацртао З-Ж-Н табелу:   |  |  |  | | --- | --- | --- | | **Знам** | **Желим да знам** | **Научио/ла сам** | |  |  |  |   Наставник позива ученике да изнесу своје идеје и записује их у прву колону, а уколико се деси да неко каже да не зна ништа, прихвата и тај одговор.  Наставник тражи да ученици размисле и са својим паром поделе шта би желели да знају о овој теми. Те идеје записује у другу колону. Трећа колона се попуњава после дела који се односи на апостоле и на самом крају обраде наставне јединице.  Наставник на табли пише **роди Христос се !** и позива ученике да саставе реченицу од датих речи *(Христос се роди!)*, а затим им поставља питање да ли су чули за овај израз и у којој прилици се он користи *(за честитање Божића код православних хришћана).*  Наставник ученицима делирадне листиће **Хришћанство** (прилог 18 у Методичком приручнику за наставника, приложен испод) и упућује их на први пасус текста у уџбенику на страни 128**.** Даје им два минута да у пару реше задатак. Наставник проверава фронтално.  Решења:  *1. Н – Хришћанска ера је настала у 1.в. н. е.*  *2. Т*  *3. Т*  *4. Н- Родио се у Витлејему у породици Јосифа и Марије.*  *5. Почео је да проповеда своје учење када је имао око 30 година.*  Наставник објашњава Христово учење и истиче вредности које је проповедао, а затимнаводи разлоге неодобравања његовог учења од стране Римљанаи јеврејских свештеника, описује његово хапшење и изручење Понтију Пилату који му је изрекао смртну казну, односно разапињање на крст.  Наставник на табли пише речи ***Голгота – Јерусалим – ученици***, а затим поставља питања:   * На ком брду је Христ разапет на крст? *(на Голготи)* * Код ког града је то брдо? *(код Јерусалима)* * Ко га је сахранио? *(његови ученици)*   Наставник пита ученике да ли знају шта се догодило три дана након Христове смрти и на који празник се овај догађај прославља *(на Ускрс/Васкрс)*  Наставник даље објашњава ко је наставио да проповеда Христово учење *(апостоли, његови ученици)* и колико их је било.  Наставник на табли пише ***Библија или Свето писмо****:*  ***1. Стари завет***  ***2. Нови завет***  а затим поставља следећа питања:   * У којој светој књизи су изложене основе хришћанства? *(у Библији или Светом писму)* * Шта чини Библију? *(Стари завет и Нови завет)*   Објашњава ученицима о чему говори Стари завет, а о чему Нови завет и упућује их на објашњење речи *јеванђеље* у уџбенику на страни 129. и проверава да ли га разумеју.  На табли пише повезнице које ће ученицима помоћи да одговоре на ваша питања:  ***Нови завет: 4 јеванђеља (по Матеји, Марку, Луки и Јовану)*** ипоставља следећа питања:   * Од колико јеванђеља се састоји Нови завет? *(од четири)* * Који Исусови ученици (апостоли) су их записали? *(Матеја, Марко, Лука и Јован)*   Наставник се враћа на З-Ж-Н табелу и пита ученике шта су до сада научили и њихове одговоре записује у трећу колону.  Наставник објашњава ученицима значење речи „епископија“. и информише их где су оне у почетку настајале. Описује даље ширење Хришћанства у Средоземљу*.* Наглашава да су први хришћани били углавном људи из нижих слојева, али да су га касније прихватили римски официри, аристократе, дворани и чланови царске породице.  Даје објашњење зашто су хришћани у Римском царству били непожељни и излагани прогону и где су се тајно окупљали како би вршили своје верске обреде.  Наводи шта је изазвало прогон хришћана у доба цара Нерона (54 – 68. г. н. е.) и на који начин су били прогањани у време цара Диоклецијана*.*  Наставник наглашава чињеницу да је, упркос прогонима римских царева, њихов број следбеника постајао све већи, а да су боља времена за хришћанство наступила у време цара Константина Великог који је био први римски цар који је признао хришћанску веру.  Наставник објашњава значај два велика догађаја из периода његове владавине: Милански едикт 313. године и сабор у Никеји 325. године*.*  Истиче да је хришћанство постало званична религија у Римском царству у време владавине цара Теодосија*.*  Наставникнаглашава да је хришћанство једна од важних тековина античког Рима и да je култура европских народа настала на начелима хришћанске религије.  Наставник се враћа на З-Ж-Н табелу и допуњава трећу колону (*Научио/ла сам*), а затим пролази са ученицима кроз њен садржај у целини и позива ученике да му кажу шта су ново научили. Наставник се враћа на садржај друге колоне и проверава да ли су ученици добили одговоре на сва очекивана питања.  **Завршни део (3 минута):**  Наставник ученицима за домаћи задатак даје да одговоре на питања (Провери своје знање) у уџбенику на страни 133.  Наставник упућује ученике да погледају видео записе 5.5. и 5.5.1; 5.5.2 и 5.5.3. преко којих могу да понове научено, на електронском додатку у поглављу Античка Рим. | | |
| **ЗАПАЖАЊА О ЧАСУ** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

**Прилог Хришћанство**

Пажљиво прочитај тврдње испод, затим први пасус текста испод наслова *Христос се роди!* у уџбенику на **страни 128**. Поред тврдње која је тачна напиши Т, а поред тврдње која је нетачна напиши Н. Сваку тврдњу поред које си написао **Н** преформулиши тако да буде тачна и напиши је испод.

1. Хришћанска вера је настала у 1. г. н. е*. \_\_\_\_\_\_*

2. Настала је у римској провинцији Јудеји. *\_\_\_\_\_\_*

3. Добила је име по Исусу Христу. *\_\_\_\_\_\_*

4. Родио се у Јерусалиму, у породици Јосифа и Марије*. \_\_\_\_\_\_*

5. Почео је да проповеда своје учење када је имао тачно 30 година. *\_\_\_\_\_\_*

✄

Пажљиво прочитај тврдње испод, затим први пасус текста испод наслова *Христос се роди!* у уџбенику на **страни 128**. Поред тврдње која је тачна напиши Т, а поред тврдње која је нетачна напиши Н. Сваку тврдњу поред које си написао **Н** преформулиши тако да буде тачна и напиши је испод.

1. Хришћанска вера је настала у 1. г. н. е*. \_\_\_\_\_\_*

2. Настала је у римској провинцији Јудеји. *\_\_\_\_\_\_*

3. Добила је име по Исусу Христу. *\_\_\_\_\_\_*

4. Родио се у Јерусалиму, у породици Јосифа и Марије*. \_\_\_\_\_\_*

5. Почео је да проповеда своје учење када је имао тачно 30 година. *\_\_\_\_\_\_*

✄

Пажљиво прочитај тврдње испод, затим први пасус текста испод наслова *Христос се роди!* у уџбенику на **страни 128**. Поред тврдње која је тачна напиши Т, а поред тврдње која је нетачна напиши Н. Сваку тврдњу поред које си написао **Н** преформулиши тако да буде тачна и напиши је испод.

1. Хришћанска вера је настала у 1. г. н. е*. \_\_\_\_\_\_*

2. Настала је у римској провинцији Јудеји. *\_\_\_\_\_\_*

3. Добила је име по Исусу Христу. *\_\_\_\_\_\_*

4. Родио се у Јерусалиму, у породици Јосифа и Марије*. \_\_\_\_\_\_*

5. Почео је да проповеда своје учење када је имао тачно 30 година. *\_\_\_\_\_\_*