|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 5. разред основне школе** | | ИЗДАВАЧ: **Дата Статус** |
| НАСТАВНИК: | | |
| ЧАС БРОЈ: **18** ОДЕЉЕЊЕ: ДАТУМ: | | |
| Наставна тема | Античка Грчка | |
| Наставна јединица | Настанак грчких полиса. Спарта и Атина | |
| Тип часа | Oбрада | |
| Циљ часа | * Упознавање са појмом грчих полиса и географским положајем Спарте и Атине * Разумевање античког друштва * Разумевање и усвајање основних појмова везаних за Спарту и Атину * Стицање знања о важним историјским личностима античке Грчке | |
| Очекивани исходи | Ученици ће бити у стању да:   * користе основне историјске појмове везане за историју античке Грчке; * на примерима Спарте и Атине упореде главне особине државног и друштвеног уређења у старогрчким полисима; * упореде какав су живот водили припадници различитих друштвених слојева у античкој Грчкој; * правилно сместе догађај, личност или појаву из историје античке Грчке на ленту времена. | |
| Облици рада | Фронтални, индивидуални, рад у пару | |
| Наставне методе | Монолошко-дијалошка метода, метода рада на тексту | |
| Наставна средства | Уџбеник, табла, Историјски атлас ИК Дата Статус | |
| Међупредметне компетенције | Компетенција за учење, рад са подацима и информацијама, решавање проблема, комуникација, сарадња. | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (7 минута):**  Наставник узима од ученика улазне карте о садржајима из претходне наставне јединице које су направили за домаћи задатак. Заједно са ученицима наставник пролази кроз питања која су им остала нејасна, али и кроз оно што су ученици навели као занимљивости.  **Главни део (35 минута):**  Наставник позива ученике да прочитају први део наслова у уџбенику *(Настанак грчких полиса)* и записује га на табли, а затим објашњава значење појма *полис.*  Наставник на табли пише повезнице **архајски период – развој привреде – трговина са Старим истоком – израда керамике - новац – обнова писмености***.*, а затимпоставља ученицима питања:   * У ком периоду је дошло до развоја привреде у Хелади? *(у архајском)* * Са ким су трговали? *(са Старим истоком)* * Осим што су се упознали са културом и луксузним предметима староисточних народа, преузели су и разне технике израде чега? *(керамике)* (Наставник објашњава да је грчка керамика постала позната широм Средоземља и да се трговина проширила до Италије и северне Африке.) * Шта је била значајна последица развоја привреде? *(појава новца)* * Шта је допринело развоју чиновништва и стварању услова за настанак полиса? *(обнова писмености)*   Наставник упућује ученике на карту у уџбенику на страни 69 (или у Историјском атласу на страни 23, карта: Насељавање егејског подручја 12-10. век п. н. е.) и тражи од њих их да пронађу Смирну и Милет и да покажу и кажу где се налазе*.* Наставник подстиче ученике да сами закључе шта је највише утицало на њихов настанак на том месту.  Наставник истиче да су, између осталих, четири грчка полиса била најутицајнија. Први почиње на слово *А*, други на слово *С*, трећи на *Т* и четврти на *К*. Како их изговарате, напишите их на табли, једно испод другог. Затражите да ученици у пару пронађу на карти у уџбенику на страни 69. полисе који почињу тим словима и да их заокруже. Наставник проверава фронтално.  *Одговори:*  ***А****тина*  ***С****парта*  ***Т****еба*  ***К****оринт*  Наставник започиње причу о Спарти реченицом да је она била најзначајнији дорски полис, а затим упућује ученике на карту у уџбенику на страни 69. и поставља им питања:   * На ком делу ког полуострва се налазила Спарта? (*на југу Пелопонеза*) * У којој области се налазила? (*у области Лаконија*) * У долини које реке? (*у долини реке Еуроте*)   Наставник упућује ученике на први пасус испод наслова и говори им да пронађу када је и како створен Пелопонески савез. Наставник објашњава ученицима да је Спарта у том савезу имала превласт, односно хегемонију, као и чињеницу да су Спартанци толико били уверени у своју надмоћ да никада нису подигли зидине око свог града.  Наставник на табли црта пирамиду на којој је приказано друштвено уређење Спарте.    Наставник позива ученике да на основу пирамиде, дају основне информације о друштвеном уређењу Спарте. У наставку пружа додатне детаље за сваки друштвени слој истовремено записује речи и изразе на табли, као подсетник, на основу којих ће ученици касније моћи да понове шта су научили. Објашњење појмова ученици ће записати у свом историјском речнику.  ***Спартијати*** *– поседовали земљу, управљали државом, главни део војске, у изразитој у мањини, власт уз помоћ силе и страха.*  ***Перијеци*** *– без права учешћа у власти, слободни, бавили се пољопривредом, занатством и трговином.*  ***Хелоти*** *– без права учешћа у власти, најбројнији, неслободни, бавили се земљорадњом, део производа спартијатима, одлуком спартијата могли да стекну слободу.*  \*Обавезно објаснити како су хелоти стицали слободу.  ***Робови*** *– никаква права*  Наставник на табли пише **два краља – базилеуси**ипоставља питања:   * Какво је државно уређење имала Спарта?(*монархија*) * Колико је краљева имала? *(два)* * Како су се они звали на грчком? *(базилеус).*   Наставник испод речи два краља – базилеуси пише **Веће стараца – Герузија**и поставите питања:   * Ко је поред краљева доносио одлуке везане за управљање Спартом?(*Веће стараца*) * Како су Спартанци називали Веће стараца*?* (*Герузија*)   Наставник испод речи Веће стараца – Герузија пише **Народна скупштина – Апела**(**спартијати старији од 30 година)***,* и поставља питања:   * Шта је још, осим краљева и Герузија постојало у Спарти?(*Народна скупштина*)*.* * Како су Спартанци називали Народну скупштину? (*Апела*) * Ко је чинио Апелу? (*спартијати старији од 30 година*)   Наставник објашњава улогу Апеле у Спарти, а затим ученике упознаје са спартанским васпитањем које је од младих спартијата требало да створи дисциплиноване ратнике.  Наставник на табли записује **Атина – најмоћнији јонски полис** и упућујеученике на први пасус у тексту у уџбенику на страни 72 и тражи од њих да у пару пронађу одговоре на следећа питања:   * Где се налазио овај полис? *(на полуострву Атици)* * Чиме су се бавили становници Атине?*(земљорадњом, занатством и трговином)*   Наставник објашњава ученицима да је Атина у најстаријој прошлости била монархија на чијем челу је био краљ*,* али да су Атињани решили да збаце монархију и власт предају атинској аристократији, еупатридима*.*  Наставник на табли пише **монархија, краљ – аристократија, еупатриди** иупућује ученике на други пасус у уџбенику, на страни 72 и тражи од њих да пронађу које се тело развило из редова еупатрида *(тело деветорице, архонти).* Наставник дописује ове речи у горе започети низ и објашњава њихову улогу у друштву.  Наставник позива ученике их да у истом пасусу пронађу како се звало веће чији су чланови постајали архонти након завршетка државне службе *(Ареопаг)*. Дописује и ову реч у започети низ и објашњава њихову улогу у атинском друштву и информише их како је Ареопаг добио име.  Наставник тражи од ученика да у истом пасусу пронађу ко је чинио најбројнију групу слободних људи *(земљорадници, занатлије и трговци)*, а затим уводи појам *демос* и даје информацију да су у Атини постојали и *робови*. Записује и ове речи у низ.  Наставник упућује ученике на објашњења непознатих речи *(реформа, тиранија).* Ученици их читају у пару и коментаришу, а затим објашњавају својим речима и тако их записују у свој историјски речник.  Наставник објашњава ученицима настанак демократије. На табли пише кључне тезе и поставља блиц питања по завршетку сваке друге тезе или на самом крају.  Кључне тезе:   * демократија – доба највећег успона (5. век пре н. е.) * низ реформи и подизање свести народа * пораст утицаја народа * противљење присталица тиранске власти * грађани бирају представнике власти * први корак – владавина закона – атински државник Дракон * други корак – дужничка криза – Солонове реформе * последњи корак – Клистенове реформе – чланови власти из редова демоса   Наставник објашњава ученицима ко је био Перикле и пружа им кратак преглед „златног доба“ Атине. Истиче да је њен највећи успон био у време Перикла, када су подигнути одбрамбени бедеми од Атине до луке Пиреј, а долази и до процвата књижевности, науке и уметности  Наставник поставља питање да ли је неко можда био у Атини и видео Акропољ, а затим им објашњава како је он подигнут у 5. веку пре н. е. и да је био градско, односно културно средише Атине. Упућује ученике на слику Акропоља са Партеноном на врху у уџбенику на страни 75. и тражи од њих да опишу слику. Наводи ученике да закључе зашто су првобитна средишта грчких полиса настајала баш на оваквим тачкама и које су предности таквог положаја. Завршава своје излагање причом да је Атина тада служила као узор целој Хелади и да се овај период назива и класичним добом Грчке.  **Завршни део (3 минута):**  Наставник упућује ученике да погледају видео запис 4.2. преко кога могу да понове научено, на електронском додатку у поглављу Античка Грчка.  За домаћи задатак задаје ученицима:   * да одговоре на питања из задатка ПРОВЕРИ СВОЈЕ ЗНАЊЕ у уџбенику на страни 76. * да појмове и непознате речи са часа унесу и објасне у својим малим историјским речницима, као и да прочитају пасус Персија, на страни 46. у уџбенику. | | |
| **ЗАПАЖАЊА О ЧАСУ** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |