|  |  |  |  |  |
| --- | --- | --- | --- | --- |
| ПРЕДМЕТ:**ИСТОРИЈА** | | | | |
| УЏБЕНИК: **Историја за 5.разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 2** | | ОДЕЉЕЊЕ**:** | | ДАТУМ**:** |
| Наставна тема: | ОСНОВИ ПРОУЧАВАЊА ПРОШЛОСТИ | | | |
| Наставна јединица: | Шта је историја? | | | |
| Тип часа: | Обрада | | | |
| Циљ часа: | * Упознавање ученика са помоћним историјским наукама и историјским изворима. | | | |
| Очекивани исходи | Ученици ће бити у стању да:  - препознају и именују помоћне историјске науке и објасне чиме се оне баве;  - разврстају историјске изворе према њиховој основној подели;  - повежу врсте историјских извора са установама у којима се чувају (архив,  музеј, библиотека) | | | |
| Облик рада: | Фронтални, индивидуални, групни | | | |
| Наставне методе: | Монолошко-дијалошка метода | | | |
| Наставна средства: | Уџбеник, табла, наставни листoви | | | |
| Међупредметне компетенције | Компетенција за учење, комуникација, сарадња | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Неколико ученика чита домаће задатке у којима су описали догађаје из прошлости који могу бити важни за њихову будућност.  Наставник поставља питање: *Да ли би лекар могао да лечи људе, а да нема нека важна знања из биологије, хемије, анатомије?*  Наставник кроз дискусију наводи ученике да закључе да ли би историчари могли да откривају и тумаче прошлост ако се не служе неким другим, сродним и помоћним историјским наукама, као и да, ако можда знају, наведу неке (*археологија, хронологија, палеологија, хералдика* и *нумизматика*)  **Главни део (30 минута):**  Наставник дели ученике на мање групе, свака група добија наставни материјал (Прилог 1 из Методичког приручника за наставника, у прилогу испод) на којим се налазе:   * фотографија археолога на археолошком налазишту, * исписане различите године и датуми, * текстови исписани различитим писмима, * слике неколико грбова, * слике неколико новчића.   На једном листу су исписане помоћне историјске науке археологија, хронологија, палеографија, хералдика и нумизматика уз објашњење њиховог предмета проучавања. Наставник даје упутство да се напише назив помоћне историјске науке која прочава предмете који се налазе на листу.  Наставник на табли исписује помоћне историјске науке, а представник групе испод поставља одговарајући лист  Наставник објашњава да сви трагови које је у прошлости оставио човек откривају детаље о прошлим временима и пита ученике на основу којих трагова из прошлости могу да знају како су изгледали њихови преци **(***фотографије***)**, како знају како су њихове баке и деке некада живеле *(приче, писма***)** и сл. Наставник наводи врсте историјских извора, и заједно са ученицима попуњава табелу: нацрта је на табли и попуни прву, и трећу колону, затим наглас изговара историјске изворе, измешано (нпр. *новац, песме, закони, накит, тестаменти* итд.), ученици говоре у коју колону се уписују или излазе пред таблу и уписују их сами.   |  |  |  | | --- | --- | --- | | **Врста историјског извора** | **Који су** | **Где се чувају** | | Писани | *документа, закони, новине, уговори, тестаменти, писма…* | историјски архиви,  библиотеке | | Материјални | *грађевине, оружје, оруђе, новац, уметничка дела, одећа, накит, фотографије* | музеји, историјски  локалитети | | Усмени историјски извори | *приче, народне песме, митови, легенде, обичаји, умотворине* | преносе се са  колена на колено | | Аудио-визуелни | *фотографије, филмови* | у рачунару, на CD-у, USB-у, у кинотекама итд. |   Наставник наглашава да су писани извори за историчаре значајнији од материјалних и зашто. Објашњава разлику између музеја и архива као и шта су локалитети.    **Завршни део (5 минута):**  Наставник за домаћи задаје ученицима:  1. да претраже интернет и посети предложене сајтове у уџбенику (страна 7) и наведу установе у којима се чувају историјски садржаји у свом непосредном или ширем окружењу.  2. да прочитају и препишу кључне речи из уџбеника и својим речима објасни њихово значење.  Наставник упућује ученике да погледају видео записе 1.1.3 на електронском додатку у поглављу Основи проучавања прошлости. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Помоћне историјске науке**

1. **Aрхеологија** се бави проналажењем и проучавањем материјалних остатака прошлости.

2. **Хронологија** се бави проучавањем различитих начина рачунања времена, као и одређивањем датума историјским догађајима и документима.

3. **Палеографија** проучава стара писма.

4. **Хералдика** изучава грбове.

5. **Нумизматика** се бави изучавањем кованог новца.

|  |  |
| --- | --- |
| 🖎……………………………………………………… | |
| fd4a7a6039c1280433117b4ee57e80f3 | index |

|  |  |
| --- | --- |
| 🖎………………………………………………………. | |
| index | M1_3 |

|  |  |
| --- | --- |
| 🖎……………………………………………………… | |
| 17-heraldry-crest | medieval-heraldic-two-headed-eagle-on-coat-of-arms-Download-Royalty-free-Vector-File-EPS-96681 |

|  |  |
| --- | --- |
| 🖎…………………………………………………. | |
| images | 60638-004-D166DED4 |

|  |  |
| --- | --- |
| 🖎…………………………..……………………… | |
| 10. септембар 2018.  28. јун 1389.  27. година пре нове ере  3. година 7. олимпијаде | C2C52AC8-F0B7-42B5-8710-DEDA59331D8E |