|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 5. разред основне школе** | | ИЗДАВАЧ: **Дата Статус** |
| НАСТАВНИК: | | |
| ЧАС БРОЈ: **27** ОДЕЉЕЊЕ: ДАТУМ: | | |
| Наставна тема | Антички Рим | |
| Наставна јединица | Успон и ширење Рима у доба републике | |
| Тип часа | Oбрада | |
| Циљ часа | * Упознавање са хронологијом успона и простором ширења античког Рима * Упознавање са хронологијом Пунских ратова * Разумевање последица ратова које је водио антички Рим * Разумевање и усвајање основних појмова везаних за антички Рим * Стицање знања о важним историјским личностима античког Рима | |
| Очекивани исходи | Ученици ће бити у стању да:   * покажу на историјској карти где је настао антички Рим и у којим се правцима римска држава ширила; * објасне појам републике и наведу основне разлике између античке римске републике и царства; * разликују узроке од последица најзначајнијих догађаја у историји античког Рима; * правилно распореде историјске појаве, догађаје и личности из античког Рима на ленти времена. | |
| Облици рада | Фронтални, индивидуални, рад у пару | |
| Наставне методе | Монолошко-дијалошка метода, метода рада на тексту | |
| Наставна средства | Уџбеник, табла, Историјски атлас ИК Дата Статус, наставни лист | |
| Међупредметне компетенције | Компетенција за учење, рад са подацима и информацијама, решавање проблема, комуникација, сарадња. | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (3 минута):**  Наставник проверава које појмове су ученици унели у своје историјске речнике, а који су обрађени на претходном часу  **Главни део (39 минута):**  Наставник објашњава ученицима зашто је римска војска одиграла значајну улогу у ширењу Рима*,* као и шта су *легије,* односно *легионари.*  Наставник подсећа ученике која племена су окруживала Рим и упућује их на карту 5.1 у уџбенику на страни 102 (или у Историјском атласу страна 30. карта Ширење Рима до 240. г. пре. н. е.) и истиче да је, без обзира на то што се ослободио етрурске превласти, Рим и даље ратовао са Етрурцима, али и са другим племенима и народима.  Наставник информише ученике да ће прво обрадити ратове које је римска војска водила пре сукоба са Картагином, односно пре Пунских ратова. Наставник на табли црта следећу табелу:   |  |  |  | | --- | --- | --- | | **Ратови римске војске пре Пунских ратова** | | | | **Са ким?** | **Када?** | **Остало нам је** | | Латини | половином 4. в. п. н. е. | Латински језик | | Тарентинци | током 3. в. п. н. е. | Пирова победа |   Наставник позива ученике да му на основу података из табеле, кажу са ким и када су ратовали*.* Наставник поставља питање коју су важну тековину иза себе оставили Латини *(латински језик)* и саопштава ученицима детаље о рату са Тарентинцима, које повезује са изразом „Пирова победа“. Наставник објашњава ученицима како се овај израз данас користи *(да означи да је неко остварио успех по цену великих жртава).*  Наставник наглашава да је Рим неколико година после победе у бици код Беневента постао водећа сила на Апенинском полуострву.  Затим ученицима даје основне информације о Пунским ратовима и објашњава им одакле потиче назив „пунски“ *(Римљани су Картагињане називали Пуњанима)*.  Наставник наводи **узрок** рата *(жеља да имају превласт у западном Средоземљу).*  Наставник ученицима дели наставни листић **Пунски ратови** (прилог 16 из Методичког приручника за наставника, приложен испод) и објашњава им да ће табеле попуњавати једну по једну, у пару. Упућује их на карту 5.2. у уџбенику на страни 109 (или у Историјском атласу страна 30-31. карта Пунски ратови 264-146. г. п. н. е. и ширење Рима до 120 г. п. н. е.).  Пре почетка рада наставник објашњава да се Први пунски рат водио око Сицилије, која је била под контролом Картагине, као и зашто су Римљани били посебно заинтересовани за то острво*.*  Док ученици попуњавају табелу 1, наставник црта исту на табли која ће му послужити за фронталну проверу.   |  |  |  | | --- | --- | --- | | **Први пунски рат (264 – 241. г. п. н. е.)** | | | | **Битка** | **Када?** | **Победник?** | | код Миле | *260. г. п. н. е.* | Рим | | код Егатских острва | 241. г. п. н. е. | Рим |   Наставник говори о бици која се водила код Егатских острва, као и то да је Картагина у међувремену ојачала што је довело до Другог пунског рата.  Поступак за табелу2је исти као код претходне, а пре почетка рада наставник описује Ханибалов поход преко Алпа и објашњава зашто је одлучио да нападне Римљане са севера и по чему је познат овај поход, односно ко је у почетку био надмоћнији *(Ханибал)* итд.   |  |  |  | | --- | --- | --- | | **Други пунски рат (218 – 201. г. п. н. е.)** | | | | **Битка** | **Када?** | **Победник?** | | код ***Кане***  *.* | 216. г. п. н. е. | Картагина | | код Заме | 202. г. п. н. е. | *Рим* |   Након завршене провере, наставник наглашава да је у бици код Кане Рим доживео један од својих највећих пораза, после ког су успели да се опораве и нападну Картагину у Африци, током тог похода римски војсковођа Сципион је нанео тежак пораз Ханибалу у бици код Заме.  Пре него што позове ученике да ураде задатак у табели 3 наставник им даје објашњење да су, после победе код Заме, Римљани знатно ојачали и да су решили да заувек униште Картагину. Тако је дошло до Трећег пунског рата. Наставник упућује ученике на последњи пасус текста у уџбенику на **страни 110** и за задатак им даје да попуне празне линије у задатку у табели 3**.** Наставник проверава фронтално.   |  | | --- | | **Трећи пунски рат (149 – 146. г. п. н. е.)** | | 1. Опсада Картагине је трајала *три* године.  2.  *Римљани*  су однели коначну победу и тако постали господари читавог  *западног*   *Средоземља* . |   Наставник поставља питање ученицима шта је био узрок Пунских ратова, скреће им пажњу на другу реченицу из табеле 3 и позива их да сами уоче последицу Пунских ратова *(Римљани су постали господари читавог западног Средоземља).*  Наставник упућује ученике на текст испод наслова у уџбенику на страни 111и позива их да му издиктирају речи које су штампане зеленом бојом *(провинције, намесници, романизација).* Наставник пише речи на табли, једну испод друге.  Наставник описује ширење територије римске републике и објашњава ученицима шта су биле **провинције** и ко су били **намесници**. Затим позива ученике да поново погледају исти текст и каже им да пронађу како се звала провинција коју су Римљани успоставили на територији некадашње Картагине *(Африка).*  Наставник објашњава ко је живео у провинцијама, чиме се пристигло римско становништво бавилои како се развијао процес **романизације**. Наставник наглашава да је током I в. пре н. е. читаво Средоземље било под контролом Рима и наведите да је тако Средоземно море постало Римско језеро. Наставник проверава да ли су ученици запамтили шта су биле провинције, ко су били намесници и шта подразумева појам „романизација“.  Наставник даље говори о кризи Римске републике и на табли пише речи, са цртицама на које ће уписивати број реченице коју оне довршавају:  диктаторима \_\_\_\_  две политичке струје \_\_\_\_  противницима \_\_\_\_  устанке \_\_\_\_  грађанске ратове \_\_\_\_  Наставник изговара доле наведене реченице, једну по једну. Наставник застаје код последње речи и позива ученике да је доврше једном од речи које сте написали на табли. Пошто је доврше, наставник пише број реченице поред речи којом је допуњена.  *Нпр. диктаторима 4. .*  *две политичке струје 2.* .  1. Робови су почели да дижу … *(устанке)*  2. У Риму су се издвојиле… *(две политичке струје)*  3. Њихови сукоби су често прерастали у … *(грађанске ратове)*  4. Победници грађанских ратова проглашавали су себе… *(диктаторима)*  5. Диктатори су се сурово обрачунавали са политичким … *(противницима)*  Након завршетка ове активности наставник ученицима поставља питања и проверава шта су запамтили,   * Ко је дизао устанке? *(робови)* * Колико је било политичких струја? *(две)* * У шта су прерастали њихови сукоби? *(у грађанске ратове)* * Како су себе називали победници грађанских ратова? *(диктаторима)* * Са ким су се они сурово обрачунавали? *(са полтичким противницима)*   Наставник објашњава ко је био **Гај Јулије Цезар** и зашто је он био једна од најзначајнијих личности римске историје, истиче његове војне успехе*,* избор за доживотног диктатора, његов однос према сиромашнимаи начин на који је изгубио живот*.* Уколико ученици покажу интересовање, наставник им објашњава шта су „мартовске иде“ и указује на то да Гај Јулије Цезар није био само војсковођа и политичар, већ и научник, писац, лингвиста и то поткрепљује неким примерима.  **Завршни део (3 минута):**  Наставник ученицима за домаћи задатак даје да одговоре на питања (Провери своје знање) у уџбенику на страни 113.  Наставник упућује ученике да погледају видео записе 5.2. и 5.2.5 преко којих могу да понове научено, на електронском додатку у поглављу Античка Рим. | | |
| **ЗАПАЖАЊА О ЧАСУ** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

**Прилог**

Пажљиво погледај податке који су ти дати у табелама 1 и 2. Пронађи на карти податке који недостају и упиши их у празна поља. У табели 3, упиши одговоре на питања које ћеш пронаћи у последњем пасусу текста у уџбенику на **страни 110**.

|  |  |  |  |
| --- | --- | --- | --- |
| **Табела 1** | **Први Пунски рат (264–241. г. п. н. е.)** | | |
|  | **Битка** | **Када?** | **Победник?** |
|  | код Миле |  | Рим |
|  | код Егатских острва | 241. г. п. н. е. | Рим |

|  |  |  |  |
| --- | --- | --- | --- |
| **Табела 2** | **Други Пунски рат (218–201. г. п. н. е.)** | | |
|  | **Битка** | **Када?** | **Победник?** |
|  | код \_\_\_\_\_\_\_\_\_\_\_\_\_\_\_ | 216. г. п. н. е. | Картагина |
|  | код Заме | 202. г. п. н. е. |  |

|  |  |
| --- | --- |
| **Табела 3** | **Табела 3 Трећи Пунски рат (149–146. г. п. н. е.)** |
|  | 1. Опсада Картагине је трајала \_\_\_\_\_\_\_\_\_ године.  2. \_\_\_\_\_\_\_\_\_\_ су однели коначну победу и тако постали господари читавог \_\_\_\_\_\_\_\_\_\_\_ \_\_\_\_\_\_\_\_\_\_\_. |

✄

Пажљиво погледај податке који су ти дати у табелама 1 и 2. Пронађи на карти податке који недостају и упиши их у празна поља. У табели 3, упиши одговоре на питања које ћеш пронаћи у последњем пасусу текста у уџбенику на **страни 110**.

|  |  |  |  |
| --- | --- | --- | --- |
| **Табела 1** | **Први Пунски рат (264–241. г. п. н. е.)** | | |
|  | **Битка** | **Када?** | **Победник?** |
|  | код Миле |  | Рим |
|  | код Егатских острва | 241. г. п. н. е. | Рим |

|  |  |  |  |
| --- | --- | --- | --- |
| **Табела 2** | **Други Пунски рат (218–201. г. п. н. е.)** | | |
|  | **Битка** | **Када?** | **Победник?** |
|  | код \_\_\_\_\_\_\_\_\_\_\_\_\_\_\_ | 216. г. п. н. е. | Картагина |
|  | код Заме | 202. г. п. н. е. |  |

|  |  |
| --- | --- |
| **Табела 3** | **Табела 3 Трећи Пунски рат (149–146. г. п. н. е.)** |
|  | 1. Опсада Картагине је трајала \_\_\_\_\_\_\_\_\_ године.  2. \_\_\_\_\_\_\_\_\_\_ су однели коначну победу и тако постали господари читавог \_\_\_\_\_\_\_\_\_\_\_ \_\_\_\_\_\_\_\_\_\_\_. |