|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 5. разред основне школе** | | ИЗДАВАЧ: **Дата Статус** |
| НАСТАВНИК: | | |
| ЧАС БРОЈ: **8** ОДЕЉЕЊЕ: ДАТУМ: | | |
| Наставна тема | ОСНОВНЕ ОДЛИКЕ И ПОДЕЛА ПРАИСТОРИЈЕ | |
| Наставна јединица | Метално доба. Уметност и религија праисторије. | |
| Тип часа | Обрада | |
| Циљ часа | * Усвајање знања о животу људи у металном добу. * Уочавање веза између људских занимања, приватне својине и поделе рада. * Усвајање знања о религији и уметности људи у праисторији. * Оспособљавање ученика за коришћење историјске карте са праисторијским налазиштима на територији Србије (Винча, Старчево, Лепенски Вир, Рудна глава) | |
| Очекивани исходи | Ученици ће бити у стању да:  – дефинишу појам праисторије  – наведу главне проналаске и опишеу њихов утицај на начин живота људи  у праисторији;  – објасне како је дошло до развоја различитих заната и занимања  – разликују основне особине металног доба  – пронађу на историјској карти места где су се налазиле најнапредније праисторијске заједнице на простору Европе и данашње Србије | |
| Облици рада | Фронтални, индивидуални, рад у пару | |
| Наставне методе | Монолошко-дијалошка метода, метода рада на тексту | |
| Наставна средства | Уџбеник, табла, историјски атлас | |
| Међупредметне компетенције | Компетенција за учење, комуникација, рад са подацима и информацијама, сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  Наставник са ученицима провера како су израдили инфо картице за старије и млађе камено доба. Неколико уеника чита садржај својих картица.  **Главни део (30 минута):**  Наставник пита ученике како се назива доба где су се оруђа и оружја правила од метала? (*метално доба*).  Наставник на табли исписује **Метално добa**и упућује ученике на временску ленту на 17. страни помоћу које треба да одреде у ком миленијуму је почело метално доба*.*  Наставник објашњава ученицима како је човек открио метал, као и да су први метални предмети прављени од бакра.  Наставник упућује ученике да истраже текст у уџбенику на страни 23 и одговоре на питања која записује на табли:   * Зашто су тадашњи људи престали да праве предмете од бакра? (*престали су да праве предмете од бакра зато што нису били постојани, лако су се кривили и ломили*.); * Како су добили бронзу и каквог квалитета су била оруђа и оружја направљена од тог материјала? (*бронзу су добили од бакра и још неких састојака, а оруђа и оружја су била трајнија*); * Како називамо то доба (*то доба називамо бронзано доба*); * Који материјал човек открива касније и како се зове то доба (*човек касније открива гвожђе и то доба се зове гвоздено доба*); * Које откриће из металног доба ће изменити човечанство и како? (*откриће из металног доба које ће изменити човечанство је точак. Путовање људи и пренос робе постају лакши*.); * Која нова занимања настају у овом периоду? (*у овом периоду настају рударство, занатство и трговина*).   Након што су записали одговоре ученици их пореде са својим паром, наставник проверава фронтално.  Наставник објашњава настанак породице и значај открића писма.  Заједно са ученицима анализира табелу 2.1. на страни 24. и поставља питања како се дели праисторија и које су основне одлике праисторијских доба.  Наставник упознаје ученике са појмовима **религија**, **магија** и **обред** и објашњава зашто је уметност код првобитних људи била повезана са религијом и зашто су изводили магијске обреде, односно који су магијски обреди били најчешћи.    Наставник пита ученике зашто су тадашњи људи често сликали призоре из лова (*да би намамили и можда уловили насликану животињу*). Наставник упућује ученике да погледају слике животиња у уџбенику на страни 25. и да их кратко опишу.  Затим пита ученике шта симболизују женски кипови (*живот и рађање*) и показје им слику Вилендорфске Венере из уџбеника, страна 25. Наставник истиче да овај кип, поред цртежа из пећина Алтамире (Шпанија) и Ласко (Француска), представља врхунац уметности палеолитског човека и да има имала религијску функцију.  Наставник упознаје ученике са чињеницом да у Србији постоје многа археолошка налазишта која потичу из праисторијских времена. Упућује их на карту Србије страна 28. у уџбенику и заједно са њима проналази локалитете (Лепенски вир, Старчево, Винча и Рудна Глава). Говори ученицима да прочитају њихове легенде и на основу тога одреде из ког су периода и по чему би, сходно томе, та налазишта могла да буду карактеристична. Ученици раде у пару, наставник проверава фронтално.  **Завршни део (5 минута):**  Наставник за домаћи рад задаје да се нацрта карта Србије у којој ће ученици означити локалитете Лепенски вир, Старчево, Винча и Рудна Глава и карту Европе у којој ће означити локалитете Вилендорф (Аустрија),  Алтамира (Шпанија) и Ласко (Француска).  Наставник упућује ученике да погледају видео записе 2.1.3. и 2.1.4. на електронском додатку у поглављу *Праисторија*. | | |
| **ЗАПАЖАЊА О ЧАСУ** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |