|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 5. разред основне школе** | | ИЗДАВАЧ: **Дата Статус** |
| НАСТАВНИК: | | |
| ЧАС БРОЈ: **22** ОДЕЉЕЊЕ: ДАТУМ: | | |
| Наставна тема | Античка Грчка | |
| Наставна јединица | Култура античких Грка | |
| Тип часа | Oбрада | |
| Циљ часа | * Упознавање са основним одликама античке културе и усвајање основних појмова везаних за њу: пантеон грчких богова, митологија, Олимпијске игре, развој уметности и архитектуре * Уочавање утицаја античке културе на данашњу културу | |
| Очекивани исходи | Ученици ће бити у стању да:   * опишу значај религије у животу старих Грка и наведу њихова основна обележја; * разликују легенде и митове од историјских чињеница; * наброје примере привредних, културних и научних достигнућа античке Грчке и хеленистичког доба и објасне њихов утицај на савремени свет; * правилно сместе догађај, личност или појаву из историје античке Грчке на ленту времена. | |
| Облици рада | Фронтални, индивидуални, рад у пару | |
| Наставне методе | Монолошко-дијалошка метода, метода рада на тексту | |
| Наставна средства | Уџбеник, табла | |
| Међупредметне компетенције | Компетенција за учење, рад са подацима и информацијама, решавање проблема, комуникација, сарадња, естетичка компетенција. | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник саопштава резултате теста који је рађен на претходном часу.  У уводном излагању наглашава чињеницу да је култура старих Грка у античком периоду достигла велики домет и да се данашња европска цивилизација не би могла замислити без ње. Подстиче ученике да наведу неке примере или их наводи сам.  **Главни део (37 минута):**  Наставник подсећа ученике на значење појмова *политеизам* и монотеизам, а затим им објашњава да су стари Грци све што нису могли да објасне у свом животу, природи и свету који их је окруживао, приписивали вољи богова, да су им приносили жртве молећи их за здравље, кишу у доба суше и срећу у ратним походима. Наставним им описује како су по њиховим веровањима богови изгледали, шта су пили, шта су јели и зашто*.*  Наставник на табли пише ***грчки пантеон (заједница) богова – 12 богова – планина Олимп – Зевс – Хера – заштитница брака и породице***, објашњава значење појма *пантеон* и поставља питања ученицима:   * Колико је богова имао грчки пантеон? *(12 богова)* * Где је био смештен пантеон? *(на планини Олимп)* * Како се звао врховни бог? *(Зевс).* Код овог питања наставник наглашава да је Зевс био владар Олимпа, бог неба и грмљавине. * Како се звала заштитница брака и породице? *(Хера).* Код овог питања наставник наглашава да је она била Зевсова супруга.   Наставник истиче да је неизоставни део културе старих Грка била њихова митологија. Поставља питање ученицима да ли су чули за Херакла, Ахила, фантастична бића попут кентаура, Пегаза, гиганта и шта о њима знају и објашњава им уколико нису. Наставник проверава да ли ученици знају разлику између митова и историјских чињеница.  Наставник поставља питање како се зове водећи међународни спортски догађај који се одржава сваке четврте године *(Олимпијске игре)* и информише их када су забележене прве Олимпијске игре, где су се одржавале и шта су победници игара добијали као награду. Објашњава им да су Олимпијске игре у старој Грчкој биле посвећене врховном богу Зевсу и да су зато имале велики верски значај и наглашава и то да су за време игара Грци прекидали сва непријатељства.  Наставник на табли пише **Ахитектура – три стила градње** и упућује ученике на слику стубова у уџбенику на страни 86. Затим им говори да испод слике прочитају која три стила градње они представљају*.* Наставник пише ове речи испод наслова и позива ученике да пажљиво погледају стубове и уоче по којим њиховим деловима су разлике у стиловима посебно препознатљиве и објашњава им појам „капител“. Позивајући се на слику, наставник пита ученике да му кажу који је од стилова био најједноставнији, који нешто сложенији, а који најсложенији. Наставник подсећа ученике на процват Атине у доба Перикла и Акропољ са знаменитим партеноном на врху где су биле подигнуте најлепше зграде и храмови старих Грка.  Наставник табли пише **Вајарство**и наглашава да су грчки вајари били ненадмашни у представљању људског тела, а затим испод наслова пише имена два највећа вајара старе Грчке и њихова дела:  **Фидије**: статуа Зевса у Олимпији, кип богиње Атине у Партенону  **Мирон**: Бацач диска, дискоболос  Наставник поставља питања на која ученици одговарају:  – Која су два најпознатија вајара старе Грчке? *(Фидије и Мирон)*  – Која су најпознатија Фидијева дела? *(статуа Зевса у Олимпији, кип богиње Атине у Партенону)*  – Које је најпознатије Мироново дело? *(Бацач диска, дискоболос)*  Током разговора наставник објашњава ученицима да је Фидије био Периклов пријатељ и да је његова статуа Зевса убрајана у једно од седам светских чуда античког света, а затим их упућује на слику *Бацача диска* у уџбенику на страни 86. Наставник тражи од ученика да опишу бацача диска.  Наставник даје кратак осврт на сликарство и уз објашњење да се примери ове ликовне уметности често могу видети на вазама.  Наставник објашњава ученицима када су Грци осмислили свој алфабети подсећа их на то који је алфабет највише утицао на његов развој*.*  Наставник наводи шта су Грци иза себе оставили у писменом облику *(митове, легенде, поезију - лирске и епске песме, драме, басне).* Уз помоћ табеле кроз разговор са ученицима наставник даје кратак преглед књижевности старих Грка. Код басни наставник наводи ученике да се сами сете наслова и уписује их у табелу.  Код драме наставник упућује ученике на слику позоришта у уџбенику на страни 87. и од њих тражи да опишу његов облик и подстакните их да наведу разлог зашто је позориште било полукружног облика.   |  | | --- | | **Поезија (**лирске и епске песме)  **Најпознатија епска дела**: „Илијада“ и „Одисеја“  **Писац:** Хомер | | **Драме (**комедије и трагедије)  **Најпознатији писци трагедија**: Еурипид, Есхил и Софокле  **Најпознатији писац комедија**: Аристофан | | **Басне**  **Најпознатије басне:** (*„Гавран и лисица“, „Цврчак и мрав“*)  **Најпознатији писац:** Езоп |   Наставник наглашава да су многе данашње науке настале у време старих Грка и наведи ученике да се сами сете неких *(математика, историја, филозофија итд.)*  Код историје наставник наведи ученике да се сами сете Херодота и Тукидида јер су за њих већ чули. Код беседништва наставник објашњава значење појма *Филипике.* Код Питагоре наставник пита ученике да ли су чули за Питагорину теорему. Код астрономије наставник спомиње да је Талес био први велики грчки астроном и да је открио Малог медведа и Северњачу, а да је Аристотел иза себе оставио доказе да је земља округла. Код Хипократа наставник истиче значај који је *Хипократова заклетва* имала и још увек има.   |  | | --- | | **Филозофија:** Сократ, Платон, Аристотел | | **Историја:** Херодот, Тукидид | | **Говорништво/беседништво:** Демостен | | **Математика:** Талес из Милета, Питагора | | **Астрономија:** Талес, Аристотел | | **Медицина:** Хипократ |   **Завршни део (3 минута):**  Наставник ученицима за домаћи задатак даје да самостално прочитају поглавље Свакодневни живот античких Грка у уџбенику на странама 90 и 91. Сазнања до којих буду дошли биће тема следећег часа.  Наставник упућује ученике да погледају видео запис 4.4.1; 4.4.2; 4.4.3; 4.4.4; 4.4.5 преко кога могу да понове научено, на електронском додатку у поглављу Античка Грчка. | | |
| **ЗАПАЖАЊА О ЧАСУ** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |