|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 5. разред основне школе** | | ИЗДАВАЧ: **Дата Статус** |
| НАСТАВНИК: | | |
| ЧАС БРОЈ: **23** ОДЕЉЕЊЕ: ДАТУМ: | | |
| Наставна тема | Античка Грчка | |
| Наставна јединица | Хеленистичко доба и његова култура | |
| Тип часа | Oбрада | |
| Циљ часа | * Упознавање са хронологијом и простором владавине Александра Великог * Разумевање и повезивање историјских токова и процеса од слабљења грчких полиса, настанка царства Александра Великог, стварање хеленистичке културе и распада Александрове државе | |
| Очекивани исходи | Ученици ће бити у стању да:   * објасне значај Александра Великог и његовог деловања; * наброје примере привредних, културних и научних достигнућа античке Грчке и хеленистичког доба и објасне њихов утицај на савремени свет; * правилно сместе догађај, личност или појаву из историје античке Грчке на ленту времена. | |
| Облици рада | Фронтални, индивидуални, рад у пару | |
| Наставне методе | Монолошко-дијалошка метода, метода рада на тексту | |
| Наставна средства | Уџбеник, табла, Историјски атлас ИК Дата Статус, наставни лист | |
| Међупредметне компетенције | Компетенција за учење, рад са подацима и информацијама, решавање проблема, комуникација, сарадња, естетичка компетенција. | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник са ученицима води разговор на тему Свакодневног живота античких Грка, постављајући питања о образовању и положају жена.  **Главни део (37 минута):**    Наставник подсећа ученике на последице Пелопонеског рата и указује им на међусобне сукобе полиса, као и на политичко мешање Персије која је подржавајући једну од зараћених страна допринела разједињености Грка.  Наставник на табли пише **античка Македонија – север Грчке – Филип II (359 – 336. г. п. н. е.) – битка код Херонеје – 338. г. пре н. е.** Ове речи би требало да послуже ученицима као помоћ када одговарају на питања, истовремено им помажу да лакше прате час.  Наставник поставља питања на која ученици одговарају:   * Где се налазила античка Македонија? (*на северу Грчке*) * Ко је био њен тадашњи владар и од када до када је владао? (*Филип II, од 359 – 336. г. п. н. е*) * У којој битци је поразио Атињане и њихове савезнике и које године? (*у бици код Хоронеје, 338. г. пре н. е.)*   Наставник објашњава ученицима шта му је олакшало да победи Атињане и њихове савезнике као и то да је овом победом Македонију учинио водећом силом у Хелади. Наставник наглашава да је Македонија тада толико ојачала да је намеравао да крене у поход на Персију, али да га је у томе спречила смрт.  Наставник на табли пише **Александар Македонски (Велики) – 336-323. г. п. н. е. – доба Хленизма – Аристотел – поход на Персију (334. г. п. н. е.)**  Наставник поставља питања:   * Ко је наследио Филипа II? (*Александар Македонски, познат као Велики*). Код овог питања наставниик објашњава ученицима да је он био син Филипа II и да је имао само двадесет година када је дошао на престо, као и то да му је учитељ био Аристотел. * Од када до када је владао? (*336-323. г. п. н. е.)* * Које ново доба у историји старе Грчке почиње да се развија с почетком његове владавине? (*доба Хеленизма*) * Када је кренуо у поход на Персију? (*334. г. п. н. е.*)   Наставник на табли црта табелу коју насловљава **Поход на Персију** са попуњеном првом колоном и речју „река“ уписаној у другој колони. Ученици попуњавају другу колону, у пару, користећи податке из табеле и карту 4.8 у уџбенику на страни 93. (Историјски атлас стране 28 и 29. карта Царство Александра Великог). Наставник објашњава ученицима да пронађу дате године на карти (уоквирене су), да прочитају где су се битке одиграле и ко је био владар, и да то упишу у табелу. Наставник проверава фронтално.   |  |  | | --- | --- | | Поход на Персију | | | Када? | Где? | | 334. г. п. н. е. | **река** *Граник* | | 333. г. п. н. е. | *Ис* | | 331. г. п. н. е. | *Гаугамела* |   Пошто заврши описе битки код Иса и Гаугамеле наставник истиче да је победом код Гуагамеле Александар Велики постао владар великог дела Азије.  Наставник на табли црта табелу коју насловљава **Остала освајања** са попуњеном другом колоном. Позовите ученике да попуне прву колону у пару, користећи податке из табеле и карту 4.8 у уџбенику на страни 93. (Историјски атлас стране 28 и 29. карта Царство Александра Великог). Наставник објашњава ученицима да пронађу дата места на карти, прочитају када су се освајања/битке догодиле и то упишу у табелу. Наставник проверава фронтално.   |  |  | | --- | --- | | Остала освајања | | | Када? | Где? | | *331. г. п. н. е.* | Вавилон | | *330. г. п. н. е.* | Персепољ | | *326. г. п. н. е.* | река Хидасп у Индији |   Наставник наглашава да је Вавилон постао престоница Александра Великог и описује шта се догодило у Персепољу.  Наставник ученицима објашњава значење појма *фаланга* и даје им додатне информације везане за битку на реци Хидасп: са ким је Александар Велики одмерио снаге*,* са ким су се сусреле македонске фаланге*,* које је потешкоће Александар Велики имао због терена и како се то одразило на саму битку.  Наставник истиче да су походи Александра Великог били завршени овом битком и да је изненада преминуо у Вавилону 323. г. п. н. е. као и то да се његово моћно царство, које се простирало на три континента, распало на неколико држава којима су владале његове војсковође, *дијадоси*.  Затим објашњава разлике у значењу појмова хеленски и хеленистички, даје кратак увод у настанак хеленистичке културе и објашњава Александров однос са туђинским народима.  Наставник дели ученицима наставни лист (Прилог 14 у Методичком приручнику за наставника, приложен испод). Ученици га попуњавају кроз кооперативну активност *Сазнај информацију*. Затим наставник поставља ученицима питања која су различито формулисана у односу на она која су на листићу.   * Шта је била Александрија у хеленистичко доба? (*Средиште хеленистичке културе*) * Како знамо да је тада било учених људи (*У библиотеци су се чували њихови списи*) * Шта је омогућавало бродовима безбедан повратак у луку Александрије? (*светионик на острву Фарос*) Наставник истиче да се овај светионик убраја у седам светских чуда старог света. * Ко је био Архимед? (*старогрчки мислилац, математичар и физичар*) * До ког закључка је дошао Ератостен? (*да је земља округла*) * По чему можемо да закључимо да су тада постојале истраживачке експедиције? (*откривени су Индисјки океан, пут до Персијског залива, извор Нила, истражено је Каспијско језеро*) * До чега је довело успостављање трговачких веза? (*до јачања саобраћајних веза и веза исзмеђу истока и запада*) * Ко је био Серапис? (*ново божанство, спој грчког бога Зевса и египатског бога Озириса*) * Ко је био Лизил и по чему је познат? (*вајар, извајао је статуу „Лаоконт и његови синови“*) * Осим вајарства, која је још уметност напредовала? (*архитектура*) * Наставник даје опис градова (*градило се плански, широке улице које су пресецале једна другу под правим углом*). * Која се нова ликовна техника развила тада? (*мозаик*)   Проверу ради фронтално.  **Завршни део (3 минута):**  Наставник задаје домаћи задатак да одговоре на питања Провери своје знање у уџбенику на страни 99 и упућује ученике да погледају видео записе 4.5.1; 4.5.2; 4.5.3. преко којих могу да понове научено, на електронском додатку у поглављу Античка Грчка. | | |
| **ЗАПАЖАЊА О ЧАСУ** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

**Прилог**

|  |  |
| --- | --- |
| **Хеленистичка култура** | **Хеленистичка култура** |
| **Особа А** | **Особа Б** |
| **1. Који град је постао средише хеленистичке културе?**  Александрија.  **2. Шта се у том граду налазило?**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.** | **1. Који град је постао средише хеленистичке културе?**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**  **2. Шта се у том граду налазило?**  Библиотека. |
| **3. По чему је још Александрија била позната?**  По светионику на острву Фарос. | **3. По чему је још Александрија била позната?**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. |
| **4. Који је чувени старогрчки мислилац дошао до изузетних открића на пољу математике и физике?**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. | **4. Који је чувени старогрчки мислилац дошао до изузетних открића на пољу математике и физике?**  Архимед. |
| **5. Који Грк је дошао до закључка да је земља округла?**  Ератостен. | **5. Који Грк је дошао до закључка да је земља округла?**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. |
| **6. Шта су откриле истраживачке експедиције под Александровим руководством?**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  **7. Које језеро је испитано?**  Каспијско. | **6. Шта су откриле истраживачке експедиције под Александровим руководством?**  Индијски океан, пут до Персијског залива и извор Нила.  **7. Које језеро је испитано?**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **8. Шта је довело до јачања саобраћајних веза, а самим тим и веза између истока и запада?**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. | **8. Шта је довело до јачања саобраћајних веза, а самим тим и веза између истока и запада?**  Успостављање трговачких веза. |
| **9. Које ново божанство се јавља као спој грчког бога Зевса и египатског бога Озириса?**  Серапис. | **9. Које ново божанство се јавља као спој грчког бога Зевса и египатског бога Озириса?**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. |
| **10. На пољу којих уметности су постигнута значајна достигнућа?**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. | **10. На пољу којих уметности су постигнута значајна достигнућа?**  На пољу архитектуре и вајарства. |
| **11. Ко је био највећи вајар тога времена и коју статуу је извајао?**  Лизил, „Лаоконт и његови синови”. | **11. Ко је био највећи вајар тога времена и коју статуу је извајао?**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **12. Која нова техника се развила у ликовној уметности?**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. | **12. Која нова техника се развила у ликовној уметности?**  Мозаик. |